
V. D. UNIVERSITETO ŽINIOS 


I met. 7936 m. rugsėjo mėn. 3 Nr. 


Universiteto Rektoriaus prof. M. Romerio 
1936-1937 akademinių mokslo metų 
imatrikuliacijos akto kalba 


Šiais 1936—1937 mokslo metais, kuriuos mes šiandien ati- 
darome, prasideda naujoji Universiteto vadovybės kadencija. 
Naujai Universiteto Tarybos išrinktoji ir Pono Respublikos 
Prezidento paskirtoji akademinė vadovybė savo pareigas eiti 
pradeda ir Universitetą sveikina. Man tenka garbė būti rekto- 
riumi antra kadencija iš eilės. Šią garbingą ir man malonią, 
bet atsakingą ir kartais sunkią, pareigą aš pasistengsiu eiti 
taip, kaip mano nusimanymu to reikalauja Lietuvos, jos mokslo, 
Universiteto ir akademinio jaunimo gerovė ir garbė. Tą aš 
pasižadu, o kadangi esu įsitikinęs, kad mūsų šalies, jos mokslo, 
Universiteto ir jaunimo reikalai nėra kiti kitiems priešingi ir 
kad tų reikalų solidarumas atitinka valstybės ir visuomenės ge- 
rovę, tai manau, kad tatai ir bus naudinga. Žinoma — atviras 
lieka klausimas, ar aš pajėgsiu ir kiek aš pajėgsiu nuveikti. 
Tai parodys ateitis ir tai vertins kiti. 


Naujoje kadencijoje akademinės vadovybės sąstate yra 
įvykę tam tikri pakeitimai. Išėjo p. Studentų reikalams prorek- 
torius prof. Blažiejus Čėsnys; jo vietą užėmė prof. Antanas 
Purėnas, iki šiol buvęs Universiteto sekretoriumi; Universi- 
teto sekretoriumi tapo prof. Blažys. Prof. Blažiejus Čėsnys 
buvo prorektoriumi 7 metus — nuo 1929 metų rudens semestro. 
Akademinėje vadovybėje jisai buvo seniausias ne amžiumi, bet 
stažu. Jo netekę — mes esame kiek nuliūdę. Ne tiktai todėl, 
kad vadovybėje mes netekome draugo, su kuriuo mums buvo 
malonu dirbti ir su kuriuo mūsų santykiai jau buvo nusistoję; 
niekuomet tarp mūsų nebuvo jokio asmeninio nesusipratimo, 

konflikto, mažiausio nesantaikos šešėlio; jo ramus, švelnus bū- 
das, aukštas kultūringumas, taktas — yra paveikę mūsų jam 
simpatijas ir jį padarė mums brangiu bendradarbiu. Prof. 
Čėsnys ne tiktai buvo mums malonus, bet ir turėjo labai aukštos 
profesinės vertės studentų reikalams prorektoriaus pareigose. 
Šiose pareigose jisai jau įgijo stažo ir prityrimo, buvo smulkiai 
susipažinęs su sudėtingu organizaciniu mūsų studentijos gyve- 
nimu, žinojo atskirų studentų grupių būdą ir reikalus, mylėjo 
jaunimą ir pats jo buvo mylimas, o kas jį šiai funkcijai ypa- 
tingai kvalifikavo — tai jo, prof. Čėsnio, nepaprastai gera šir- 
dis. Kaip širdies žmogus — jisai studentų tarpe įgijo didelio 
populiarumo ir pasitikėjimo. Jisai buvo tikras ne tiktai viso 
jaunimo arba atskirų jo grupių, bet ir kiekvieno individualaus 
studento vyresnysis draugas, užtarytojas, globėjas. Šis geras 
ir teisingas širdies žmogus nustatė geriausią studentų reikalams 
prorektoriaus pareigų ėjimo tradiciją ir, taip sakant — stilių. 
Tasai, kuris paveldės jo vietą, santyky su studentais turės lai- 
kytis prof. Čėsnio sukurtos tradicijos, nes šiuo atžvilgiu geres- 
nio pavyzdžio jisai neras. Tačiau laimingai susidėjusiomis ap- 
liskybėmis prof. Čėsnio palikimas pateko, rodos, į geras rankas. 
Prof. Čėsnio pareigų akademinėje vadovybėje paveldėtojas yra 
p. prorektorius prof. Purėnas. Aš neabejoju, kad tiek pats 
prof. Čėsnys, tiek mes visi, kurie prorektorių Purėną pažįstame, 
turime pripažinti, kad šiai funkcijai tinkamesnio asmens mūsų 
tarpe gal nėra. Prof. Purėnas yra mokslininkas ir visuomenės 
žmogus su vardu. „Akademinėje vadovybėje jis taip pat nėra 
homo novus. Jisai jau du sykiu buvo Universiteto sekretoriumi. 
Mes jį pažįstame, kaip teisingą, rimtą, jautrios sąžinės, visuo- 
meniškai disciplinuotą, tikrą pareigos žmogų. Būdamas Uni- 
versiteto sekretoriumi, prof. Purėnas dalyvavo įvairiose komi- 
sijose, pirmininkavo joms, prižiūrėjo Senato nutarimų vykdy- 
mą, paskutinį laiką redagavo akademinį spaudos organą. Visi 
darbai, kuriems prof. Purėnas vadovavo, visuomet buvo tvarkin- 
gai vedami ir preciziškai įvykdyti. Tai bus gera ir stipri aka- 
deminės vadovybės jėga, kuria pasidžiaugs ir studentai ir Uni- 
versitetas. Naujas Universiteto sekretorius, prof. Blažys, pir- 
mą sykį įeina į akademinę vadovybę. Mokslininkas savo specia- 
lybėje jis yra žinomas ir labai rimtas, o administracinėms jo 
naujų pareigų kvalifikacijoms mums jį rekomenduoja Medici- 
nos Fakultetas, kuriame jis ėjo Fakulteto sekretoriaus pareigas. 

Paskutinis Universiteto vadovybės narys, p. Ūkio reikalams 
prorektorius prof. Jodelė, lieka vietoje. Iš viso ūkio reikalams 
prorektoriaus kadencija pas mus nesutampa su kitų Universi- 
teto vadovybės narių kadencijomis; mano supratimu — ši ap- 
linkybė reikėtų pakeisti taip, kad visa akademinė vadovybė in 
corpore būtų iš karto parrenkama; bet kol tatai nėra šitaip 
sutvarkyta — tol faktas lieka faktu. Mes trys — Rektorius, stu- 
dentų reikalams prorektorius ir sekretorius pradedame naują 
kadenciją, ūkio reikalams prorektorius tęsia senąją. Žinoma 
— dėl kadencijų sutapimo aš tai pareiškiu tiktai grynai prin- 
cipiškai, o ne personališkai. Personališkai ir mes ir visas Uni- 
versitetas tiktai džiaugiamės, turėdami prof. Jodelę. Jis šioje 
vietoje yra tiesiog ideališkas. Aš drąsiai tvirtinu, kad nė vienas 
mūsų nėra savo vietoje taip tinkamas, kaip prof. Jodelė — savo 
vietoje. Ir tai toli gražu ne komplimentas. 

Nurodytame sąstate akademinė vadovybė eis savo pareigas. 
Su valstybės centro valdžia mes turėsime kontaktą per mūsų 
šefą p. Švietimo Ministerį, Tonkūną, su kuriuo mes jau esame 
pripratę dirbti ir kurio paramos mes visuomet būsime reika- 
lingi. Mes esame tikri, kad toji aplinkybė, kad p. Ministeris 
Tonkūnas yra pats profesorius ir buvęs Žemės Ūkio Akademi- 
jos Dotnuvoje Rektorius, mūsų kontaktą ir bendradarbiavimą 
palengvins ir padarys vaisingą, nes aukštojo mokslo ir aukšto- 
sios mokyklos reikalai jam bus suprantami ir artimi; mes gi iš 
savo pusės visuomet turėsime galvoje tai, kad Universitetas yra 
Universiteto Senato valstybinės funkcijos elementas ir kad 
mūsų akademinė tarnyba yra valstybinė tarnyba. Universiteto 
Senato sąstatas lieka beveik tas pats, nes tuose fakultetuose, 
kuriuose šį pavasarį įvyko nauji fakultetų vadovybių rinkimai, 
pp. Dekanai tapo išrinkti tie patys. Šita aplinkybė mano nusi- 
manymu taip pat yra gera, nes mūsų akademinėje organizaci- 
joje, kuri, tam tikra prasme, yra fakultetų federacija, Senatas 
yra tasai organas, per kurį bendroji centrinė Universiteto va- 
dovybė, profesūros visuotinio susirinkimo (Tarybos) renkama 
ir vyriausybės skiriama, sueina į nuolatinį sutarimo ir bendra- 
darbiavimo kontaktą su fakultetais ir jų tarybomis savo deka- 
nų atstovaujamomis. Senatas — tai yra visos mūsų akademinės 
konstitucijos svarbiausias organizacinis mazgas. Sudarytas 
pusiau demokratiniu ir pusiau korporaciniu atstovavimo prin- 
cipu jisai jungia abiejų šių principų teigiamus privalumus ir 

cementuoja akademinį valdymą. Tokioje sudėtingoje kolegijoje, 
kaip Universitetas, jis yra žymus pastovumo veiksnys ir lanks- 
taus įvairių, kartais skirtingų arba net priešingų, reikalų deri- 
nimo organas. Tad gera yra, kai Senato sąstatas nesikeičia vi- 
sas iš karto ir kai daugumas jo veikėjų, korporacinės atrankos 
keliu patekusių čia iš Fakultetų, pasilieka jame tuo laiku, kai 
centro vadovybė — Rektorius, prorektoriai ir sekretorius, vi- 
sos profesūros demokratiniu principu renkami — pasikeičia. Aš 
manau, kad mūsų statutinės akademinės organizacijos logika 
reikalauja, kad Universiteto centro vadovybė būtų renkama vi- 
sa iš karto, kad visų jos narių kadencija prasidėtų ir baigtųsi 
vienu laiku, bet už tai korporacinė Fakultetų atstovybė Univer- 
siteto Senate kaip tik nebūtų vienu laiku iš karto atnaujinama. 

Naujoji akademinė vadovybė, kurios priešaky aš vėl tu- 
riu garbės stoti, savo kadencijos pradžioje jaučiasi tvirta tiek 
ją paskyrusios vyriausybės, tiek ją išrinkusios profesūros pasi- 
tikėjimu. Su vyriausybe akademinė vadovybė santykiauja per 
p. Švietimo Ministerį, su Fakultetais — per Senatą ir per pp. 
dekanus, tačiau ji santykiauja ir santykiauti turi su profesūra 
ir betarpiškai, nes profesūros atžvilgiu jos kilmė yra demokra- 
tinė, pagrįsta visuotiniu tiesioginiu profesūros balsavimu, — ji 
yra ne visų Fakultetų, bet pačios Universiteto profesūros uni- 
tarinio, o ne fakultetiškai - federacinio, pobūdžio organas vie- 
ningame Universitete. Taip, Rektorius, prorektoriai ir Univer- 
siteto sekretorius reiškia Universiteto unitarizmo principą, jie 
yra skiriami šiam principui pabrėžti ir jį išlaikyti Universiteto 
funkcijose. Mes tai žinome ir su šiuo skaitysimės. Tiek profe- 
sūra, tiek studentija — mums yra ne tiktai fakultetinė, bet ir 
akademinė, unitarinė ir visuotinė Universitete. Šiuo atžvilgiu 
veikiantis Universiteto Statutas akademinei vadovybei suteikia 
ryškesnės unitarinės spalvos, užakcentuoja šį vadovybės pobūdį. 
Jei iš vienos pusės į rinkimo principą jisai įnešė vyriausybės 
skyrimo korektyvą, integruodamas autonominę akademinę va- 
dovybę valstybinėje organizacijoje, kas atitinka teisinę vals- 
tybinio Universiteto padėtį, besireiškiančią korporaciniu 
tam tikros valstybinės funkcijos sutvarkymu, tai iš ant- 
rosios pusės šis Statutas akademinę vadovybę atitraukė nuo fa- 
kultetų, su kuriais ji senojo Statuto buvo organiškai surišama, 
ir greičiau ją surišo su visuotine profesūra. Pirma, — Rekto- 
rius ir prorektoriai — buvo atitinkamų fakultetų žmonės Uni- 

versiteto vadovybėje. Rektoratas buvo pevedamas kasmet ki- 
tam Fakutetui. Ne tiek Universiteto Taryba, kaip visuotinė 
akademinė profesūra, kiek tam tikri fakultetai disponavo aka- 
diminės vadovybės sąstatą. Rektorių, prorektorių ir sekretorių 
ne tiek rinko akademinė profesūra, kiek skyrė tie fakultetai, 
kuriems tais metais tekdavo atitinkama vieta akademinėje va- 
dovybėje. Universiteto Taryba iš tikrųjų tiktai registravo ati- 
tinkamo Fakulteto paskirtąjį kandidatą. Tarybai buvo paveda- 
ma ne tiek pats išrinkimas, kiek fakultetinės kandidatūros 
sankcija, pritarimas, eventuališkai — veto. Tai buvo maždaug 
tokia galia, kokią šiandien Statutas rezervuoja vyriausybei. 
Akademinė vadovybė buvo korporacinė, ji buvo fakultetiruoja- 
ma. Ir kai mūsų Universiteto reguliaminas dar šiandien, dabar- 
tiniam statutui veikiant, akademinę vadovybę vadina „Senato 
prezidiumu“ — tai jisai dar yra senosios konstrukcijos inspi- 
ruojamas. Senosios konstrukcijos Senatas — tai buvo federa- 
cinė fakultetinių dekanų kolegija plius fakultetinės kilmės Rek- 
torius, prorektorius ir sekretorius, atstovaują tiems Fakulte- 
tams, kuriems iš eilės teko akademinė vadovybė. Fakultetinis 
korporacinis momentas visoje Universiteto organizacijoje buvo 
taip ryškus, kad Senatas, kuriame buvo sukoncentruota fakul- 
tetinė atstovybė, savaime tapdavo vyriausiuoju įsteigtosios aka- 
deminės valdžios organu, ir Universiteto Tarybos ne tiek ren- 
kamoji, kiek sankcionuojamoji atitinkamų iš eilės Fakultetų pa- 
siūlyta akademinė vadovybė virsdavo tiktai Fakultetų atstovy- 
bės, vadinasi — Senato, prezidiumu. Dabar yra unitarinė aka- 
deminė vadovybė, demokratinės kilmės akademinės profesūros 
organas, kuris drauge ir iš Respublikos vyriausybės yra rei- 
kalingas titulo, ir yra Senatas, kuriame autonomiškai sudaryta 
federacinė paritetinė visų Fakultetų atstovybė yra sukombinuo- 
ta su šia unitarine akademine vadovybe. Fakultetinis momentas 
akademinėje vadovybėje reiškiasi tiktai tuo, kad atskiri šios 
vadovybės nariai — Rektorius, du prorektoriai ir sekretorius, 
— yra renkami iš skirtingų Fakultetų profesūros. Ši mūsų sta- 
tutinė akedeminės organizacijos struktūra turi savo logiką ir 
atitinkamų būdu formuoja akademinių organų funkcionalinį 
santykį ir veikimo metodus. Greta Senato ir greta individuali- 
nių Rektoriaus, abiejų prorektorių ir sekretoriaus yra ir vei- 
kia šios logikos sukurta, nors Statute expressis verbis nemini- 
ma, Rektorato kolegija, kaip unitarinės akademinės vadovybės 

vienetas, kuris veikia, kaip toks, žymiai palengvina atsakingą 
Rektoriaus veikimą ir kurio vardu aš čia ir kalbų Universite- 
tui tos vadovybės kadencijos pradžioje. 


Jausdamasi akademiniu unitarinio pobūdžio organu — 
akademinė vadovybė, neatsižvelgdama į tai, iš kurių fakultetų 
jos nariai yra kilę, jokiam atskiram Fakultetui nepataikaus ir 
visus fakultetus laikydama funkcionalinėmis lygios vertės aka- 
deminėmis mokslo ir mokymo šakomis — stengsis vienodai ir 
teisingai visus Universiteto reikalus aptarnauti, kiek tatai jos 
kompetencijoje ir galioje yra. 


Su visa akademine profesūra ji nori ir stengsis laikyti 
kontaktą, nusimanydama, kad bendrajame akademiniame darbe 
šis kontaktas yra būtinas ir sveikas, 


Šios dienos aktas atidaro akademinius mokslo metus ir aka- 
deminės vadovybės naująją kadenciją. Bet drauge ir ypatingai, 
kaip pats jo vardas — „imatrikuliacijos aktas“ — rodo, jisai 
yra skiriamas naujajai akademinės jaunimo srovei į studentijos 
eiles įleisti, naujus jauniausius studentus į mūsų akademinę vi- 
suomenę priimti ir juos šioje visuomenėje integruoti. Tai yra 
mums linksmas ir malonus aktas, mūsų akademinės gyvybės 
ženklas. Į baigiančių studijas vietą įsilieja naujųjų jaunų jėgų 
srovė. Mes ją sveikiname ir mūsų jaunuolius širdingai į savo 
tarpą priimame. Jie — Universiteto kraujas, jo funkcionalinio 
pajėgumo veiksnys, kurio jis yra reikalingas savo socialiniams 
tikslams siekti. Tiesa — Univesitetas yra netiktai aukštoji mo- 
kykla, bet ir mokslo įstaiga. Pastarąjį darbą atlieka pats moks- 
lo personalas, tačiau mums, šio darbo veikėjams, yra aišku, kad 
mokymo darbas — mokslo dėstymas, praktikos darbai, studentų 
studijoms vadovavimas — žymiai palengvina, paskatina ir siste- 
matizuoja ir pačią mokslo kūrybą. Jei savo studijomis studen- 
tai mūsų yra reikalingi, tai ir mes, profesūra, mūsų mokslinei 
veiklai esame reikalingi studentų. Universitetas — tai mes visi, 
profesūra, jaunesnysis ir pagalbinis mokslo personalas, studen- 
tija. Priimdami mūsų jaunus naujus bendradarbius, kurie šian- 
die į akademinę visuomenę įžengia, mes džiaugiamės. Ir mes 
tikime, kad jie ne tiktai nebus silpnesni, negu jų kolegos, kurių 
mes jau netekome, bet kad jie turės ambicijos dar aukščiau už 
anuosius pakilti ir savo tėvynei bei visuomenei atsilyginti tuo, 
kas juose yra brangiausia ir kas sudaro didžiausių darbų pama- 

tą — entuzijazmu. Gabumo stokos juosė mes nebijome. Kilę 
iš tos pačios visuomenės, jie, be abejo, žymiai nesiskiria nuo tų 
studentų, kuriuos mes jau turėjome ir kuriuos pažįstame. Me- 
džiaga yra ta pati; iš viso jąja skųstis netenka. "Tačiau stu- 
dijų vaisiai pareina ne tiktai nuo psichinės medžiagos ir poten- 
cijos, jie dar pareina nuo pasiryžimo, nuo entuzijazmo, nuo va- 
lios, nuo tų subjektyvinių veiksnių, kurie medžiaginę potenciją 
suaktyvina—dinamizuoja. Mes tikimės, kad jaunųjų tarpe visa 
tai pasireikš. Mūsų šalis yra reikalinga ir bendrai inteligenti- 
jos, ir profesinių specų, ir mokslo žmonių. Jaunosios studenti- 
jos daigyne visa tai dygti ir stiprėti turi. 


Bet mes netiktai džiaugiamės ir sveikiname jaunuosius 
studentus. Mes turime jiems ir griežtą žodį tarti, įspėti, kad 
mes iš jų reikalausime akademinės drausmės, darbo, tvirto bū- 
do. Jie turi žinoti, kad garbingos akademinės sienos nėra kaž 
kokie užvažiuojamieji namai, kur kiekvienas gali daryti ir elg- 
tis, kaip jam patinka. Mes vertiname drausmingą jaunimą, ku- 
ris yra pasiryžęs studijuoti ir auklėtis. Šitokiam jaunimui yra 
skiriamas Universitetas. Per imatrikuliacijos aktą iš jaunųjų 
studentų mes imame pasižadėjimą gerbti akademinę santvarką 
ir laikytis visų jos nuostatų. Šį Jūsų pasižadėjimą, jaunieji stu- 
dentai, aš priimsiu rankos paspaudimu. Nuo šios valandos Jūs 
esate tikri akademinės Vytauto Didžiojo Universiteto visuome- 
nės nariai, naudojatės visomis atitinkamomis akademinės tvar- 
kos teisėmis ir tuo pačiu Jums užkraunamos visos pareigos, už 
kurių ėjimą Jūs esate atsakingi. 


Imatrikuliacijos aktui tai jau beveik visa, ką aš Jums turiu 
pasakyti. Apie Universiteto reikalus, jojo veikimą, jo gyvybės 
ir augimo problemas — aš plačiau išsitarsiu per iškilmingą 
Universiteto sukaktuvių aktą — vasario 16 dieną — pačiame 
akademinių mokslo metų vidury. čia tuo tarpu tiktai keletą 
statisnių žinių bei informacijų Jums patieks p. Universiteto 
sekretorius prof. Blažys. 

Mūsų iškilmingieji akademiniai aktai iš viso nepasižymi 
savo programa. Tautos himnas, Rektoriaus kalba, Universiteto 
sekretoriaus pranešimas, akademinis himnas „Gaudeamus“. — 
Štai maždaug ir viskas. Šiais metais mes dar atnaujinome pa- 
čią imatrikuliacijos ceremoniją — naujų studentų priėmimą 
rankos paspaudimu. Iškilmių programos centrinis punktas — 

Rektoriaus kalba. Tačiau Rektoriaus kalboje — kasmet daug 
kas kartojasi — ir ji pasidaro neįdomi. O pagaliau Rektorius 
nėra teatro menininkas, jis nėra išėjęs atitinkamos profesinės 
retorikos ar deklamacijos mokyklos, kad jisai iškilmių vaidini- 
mui tiktų ir kad jojo kalba sudarytų tikrąjį atrakcinį iškilmių 
papuošimą. Būtų gera, kad mūsų akademiniai aktai būtų kiek 
pagyvinti savo turiny. Žinoma — tai neturėtų būti tuščia pra- 
moga, netinkanti akademinei nuotaikai ir atmosferai, bet turi- 
ningas ir drauge rimtas dalykas, įdomus ir gražus, turįs ryšio 
su gyvais akademinės veiklos tikslais. Akademinėje vadovy- 
bėje ir kilo sumanymas, pasinaudojus Paryžiaus ir kai kurių 
kitų Universitetų pavyzdžiu — į akademinius iškilmingus ak- 
tus įvesti iškilmingą premijų skirstymą už konkursinius stu- 
dentų darbus. Iki šiol tam tikri fakultetai, disponuodami tam 
tikrus fondus arba savo profesūros tarpe surenkamas lėšas, pa- 
tys skelbė studentų mokslo rašiniams konkursus ir šių rašinių 
įvertinimą bei premijų skirstymą atlikdavo per savo fakulteti- 
nes tarybas. Mes manytume, kad būtų gera premijų skirstymas 
paversti akademiniu iškilmingu viešuoju aktu, kuriame drauge 
atskiru referatu būtų kritiškai išdėstomi ir bendri atitinkamo 
konkurso vaisiai. "Toks konkursinių premijų skirstymo aktas 
galėtų būti įterpiamas į bendras mūsų akademines iškilmes, 
kaip tatai kitur daroma. Be ypatingų fakultetinių fondų būtų 
galima iš atskirų aukų ir smulkių fondų visam Universitetui, 
neturinčių ypatingo paskyrimo, sudaryti bendras akademinis 
konkursų fondas, kuriuo iš eilės galėtų naudotis atskiri fakul- 
tetai, tačiau atitinkamas konkurso sprendimo referatas ir pre- 
mijų skirstymas būtų akademinis ir viešas. Iš viso šie konkur- 
sai yra labai naudingi, jie skatina studentų studijas, padeda 
gabesniems studentams pasireikšti, ir mums padeda studentų 
tarpe daryti atranką būsimiems asistentams pasirinkti, stipen- 
dijoms skirti tolimesnioms studijoms, mokslo studijoms specia- 
lizuotis. Viešumo ir orumo pagilinimas šioje akcijoje tegalėtų 
būti tik naudingas ir drauge mūsų iškilmingus akademinius ak- 
tus padarytų labiau turiningais ir įdomiais. Akademinis Sena- 
tas šiam sumanymui principiškai pritaria. Sumanymo įgyven- 
dinimas dar tebėra studijuojamas ir ruošiamas. 

Šiuo aš mano oficialinę imatrikuliacijos akto Rektoriaus 
kalbą baigiu ir skelbiu akademinius 1936—19837 mokslo metus 
pradėtus. . 

Tačiau prieš p. Universiteto Sekretoriaus pranešimą aš dar 
paskelbsiu kelis svarbesnius akademinės kronikos reiškinius, 
kurie šiuo yra išskiriami iš eilinio p. Sekretoriaus pranešimo. 
Šios kronikos yra šie penki punktai: 

1. Prof. Le Fur'o vizitas, 

2. Universiteto Statuto reforma, 

3. Studentų atstovybė, 

4. Evangelikų Teologijos Fakultetas, 

5. Statybos. 


1. Šio mėnesio pabaigoje, už 10 dienų, pas mus atvyksta žy- 
mus svečias — Paryžiaus Universiteto Teisių Fakulteto pro- 
fesorius Liudvikas Le Fur, garsus mokslininkas, tarptauti- 
nės ir viešosios valstybinės teisės žinovas. Tai bus revizi- 
tas į mano pernai vizitą Paryžiaus Universitete. Prof. Le 
Fur laikys pirmą paskaitą mūsų Universitete kitą šeštadienį 
rugsėjo 26 dieną šioje salėje. Pageidaujama, kad būtų iškil- 
minga ir įspūdinga, tad kviečiu profesūrą ir studentiją da- 
lyvauti prof. Le Fur'o paskaitoje. 

2. Spaudoje ir šiaip visuomenėje pasklido gandai apie Univer- 
siteto Statuto reformą. Šie gandai yra ne be pagrindo, ta- 
čiau tuo tarpu dar nėra tikro reformos projekto. Tėra tiktai 
surašytos kelios mintys, sui generis „„avant-projet“ — prieš 
projektas. Iš viso turima galvoje ne naujas akademinis sta- 
tutas, tiktai tam tikra veikiančio reforma. Reformos su- 
manymai tebėra akademinės vadovybės ir pono Švietimo Mi- 
nisterio studijuojami, tad tuo tarpu per anksti kelti viešu- 
mon sumanymų tezės. Kitas dalykas, kai bus paruoštas pro- 
jektas. Vis dėlto akademinis Senatas jau pačiose sumanymų 
studijose dalyvaus. 

83. Aktualus klausimas — Studentų Atstovybė. Be abejo, skau- 
dus yra šio klausimo užtęsimas. Ponas Švietimo Ministeris 
ir akademinė vadovybė jau teisinę formulę šiam klausimui 
spręsti rado, tačiau, kad klausimas būtų praktiškai išspręs- 
tas ir sprendimas įgyvendintas, reikia, kad teisinė formulė 
gautų įstatyminę išreišką. Nuo šio dabar ir pareina šios 
problemos likimas. 

4. Šiomis dienomis tapo faktiškai KA Evangelikų 
Teologijos Fakultetas, kuris tokiu būdu šiais akademiniais 
mokslo metais neveiks. 

5. Paminėtinos yra stambios Universiteto statybos. Viena — 
Technikos Fakulteto Laboratorijų statyba Universiteto že- 
mės sklype Aleksote jau prasidėjo. Antroji — akademinių 
klinikų komplekto — statyba — ruošiama. Pastaroji, rodos, 
bus visų ikišiolinių akademinių statybų stambiausia. Šiuo 
yra steigiama didelė nauja Universiteto įstaiga, kurios reikš- 
mė tiek Universitetui, tiek miestui ir visam kraštui — bus 
labai žymi. Šis pastatas — tai bus mūsų Medicinos Fakul- 
teto kūrimo vainikas. Džiaugdamasis — aš šiuo Universi- 
teto vardu sveikinu mūsų Universiteto brangų narį — Medi- 
cinos Fakultetą. 


—-j-—— 


Iš Humanitarinių Mokslų Fakulteto 
Tautosakos Komisijos veiklos 


Iki 19830 m. mūsų tautosaka rūpinosi atskiri žmonės Kaune 
ir provincijoj.  Kauniškiai (prof. V. Krėvė-Mickevičius, prof. 
M. Biržiška, prof. T. Brazys, prof. B. Sruoga ir k.) sudarė bran- 
duolį tautosakos rinkimo ir tyrinėjimo, jie rinko patys, ragino 
rinkti kitus, rašė folkloristines studijas ir skelbė jas Huma- 
nitarinių Mokslų Fakulteto metrašty „Tauta ir Žodis“. Čia 
buvo atspausdinta apytikriai 1100 dainų, 4725 patarlės ir mįs- 
lės, 2200 prietarų ir burtų, 66 padavimai, 31 pasaka, 21 ke- 
rėjimas, 10 šokių aprašymų ir 60 įvairių tautosakos smulkme- 
nų, viso labo apie 8220 tautosakos numerių, kurių 5150 nume- 
rių buvo atspausdinta iš prof. V. Krėvės - Mickevičiaus rinki- 
nių. Be to, šiame metraštyje buvo dar atspausdinta prof. B. 
Sruogos „Lietuvių dainų poetinės priemonės“ (t. III pp. 1—75 
ir IV pp. 187—231 ir „Dainavos krašto liaudies dainos, prof. 
V. Krėvės surinktos“ (t. III pp. 513—562) ir prof. T. Brazio 
„Lietuvių liaudies daina vestuvėse“ (t. II, pp. 190—2838), ,„Die 
Singweisen der litauischen Dainos“ (t. IV, pp. 3—50) ir „Kai 
kurie lietuvių ir latvių liaudies dainų melodijų giminystės 
bruožai“ (t. V, pp. 215—224). Prof. B. Sruogos dainų studija 
ir prof. V. Krėvės surinktos Dainavos krašto liaudies dainos 
buvo, be to, atspausdintos atskirai. 


86 


1930 m. buvo įsteigta prie Humanitarinių Mokslų Fakulte- 
to Tautosakos Komisija, kurion Fakulteto buvo išrinkta prof. 
V. Krėvė, M. Biržiška, B. Sruoga, V. Mykolaitis, Pr. Skardžius 
ir kurios pirmininkas buvo prof. V. Krėvė-Mickevičius. Tau- 
tosakos Komisijos darbas vyko keleriopa kryptimi: tautosakos 
rinkimas, jos tvarkymas, spausdinimas ir tyrinėjimas. 

Tautosakos komisija mūsų tautosakai skelbti leido žurnalą 
„Mūsų Tautosaka“, kurio išėjo 10 tomų, sudarančių 2040 pusla- 
pių, kurių apie 500 puslapių tenka teoriniams straipsniams, o 
visi kiti — tautosakos skelbiamajai medžiagai. Be to, Tautosa- 
kos Komisijos iniciatyva 1930—1935 m. tarpe buvo surinkta 
apie 140.000 tautosakos numerių ir sutvarkyta, perrašyta 
27000 tautosakos numeriai (dainos). Be skelbiamosios medžia- 
gos Mūsų Tautosakoje (kurios dešimtasis tomas baigiamas 
spausdinti, o vienuoliktasis — ruošiamas spaudai), "Tautosa- 
kos Komisija buvo sumaniusi leisti rinkinius dainų ir pasakų, 
skiriamus mūsų mokykloms. Išleistas rinkinys dainų (450 nu- 
meriai), J. Dovydaičio surinktų, du tomeliai prof. V. Krėvės 
surinktųjų legendų, du tomeliai pasakų, prof. M. Biržiškos 
parūpintasis Liudo Rėzos dainyno trečiasis leidimas, prof. V. 
Krėvės parūpintasis Patarlių ir priežodžių pirmasis tomas 
(7766 numeriai). 1934 m. buvo įsteigta etnikos katedra Huma- 
nitarinių Mokslų Fakultete, taigi mūsų tautosaka tapo gyvai 
reikalinga jau net trims katedroms: lietuvių literatūros, lie- 
tuvių kalbos ir etnikos. Tautosakos Komisijos Archyve esamoji 
mūsų tautosakos medžiaga buvo neišvengiamai reikalinga stu- 
dentams lituanistams, kuria, esančia universitete, galėdavo vi- 
suomet naudotis. 1935 metų vasarą Šv. Ministerija įsteigė Tau- 
tosakos Archyvą, kuriam pavedė visą medžiagą, buvusią ranko- 
se Tautosakos Komisijos prie Humanitarinių Mokslų Fakulteto. 
Švietimo Ministerija, perduodama visą tautosakos rinkinį Tau- 
tosakos Archyvui, buvo žadėjusi Humanitarinių Mokslų Fakul- 
tetui parūpinti visos tautosakos medžiagos nuorašus, kurių, 
vis dėlto, Fakultetas nėra dar gavęs, nors tieji nuorašai labai 
reikalingi tiek lietuvių kalbos ir literatūros, tiek etnikos kated- 
ros darbininkams ir visiems studentams lituanistams. Tačiau, 
kad ir tų nuorašų nėra gavęs, Takultetas tautosakos tvarkymo, 
tyrinėjimo darbą tęsia toliau, gaunami iš įvairių Lietuvos vie- 
tų tautosakos rinkiniai Fakulteto yra saugomi, tvarkomi ir 
bus skelbiami Fakulteto leidiniuose, o nespausdintoji medžia- 

ga bus vartojama įvairiems mokslo reikalams ir darbams. Mū- 
sų folkloristikai skiriamasis Fakulteto organas Mūsų Tautosa- 
ka, kurios redaktoriumi šį pavasarį Fakulteto Tarybos išrink- 
tas prof. M. Biržiška, bus leidžiamas, o jo dešimtasis tomas 
jau baigiamas spausdinti. Šiame tome atspausdinta, be kitų 
darbų, Povilo Višinskio 1897 m. parašytojo Maskvos universi- 
tetui konkursinio darbo  ,„Antropologičeskaja charakteristika 
Žmudzinov“ dalis. Darbas originalus, įdomus ir skelbiamas 80 
metų sukakties nuo Višinskio mirties proga. 


J. Baldauskas. 


—|-—--- 


Apyskaita iš komandiruotės palydėti 
U-to Chorą į Stockholmą 


Senato komandiruotas palydėti Universiteto Chorą į Švedi- 
jos sostinę ir reprezentuoti tenai V. D, Univerisiteto Rektoratą 
ir Profesūrą, atlikau skirtą man uždavinį š. m. gegužės mėn. 
10—17 dienomis. 

Pakeliui į Stockholmą gegužės mėn. 10 d. sustojus Klaipė- 
doje buvo įvykdytas mūsų choro koncertas Klaipėdos Prekybos 
Instituto didžiojoje salėje, padaryti vizitai tos aukštosios mo- 
kyklos rektoriui, Klaipėdos Krašto Gubernatoriui ir atlikta iš- 
kilminga mūsų choro eisena prie kapo karių, kritusių vaduo- 
jant Klaipėdą. "Ten buvo padėtas vainikas, man pasakius ati- 
tinkamą prakalbą. 

Stockholmą pasiekėm laivu „„Marienholm“ gegužės mėn 12 
dieną. Mūsų ekskursiją sutiko uoste Stockholmo Aukštosios 
mokyklos studentų choras, profesūros ir studentijos atstovai, 
mūsų Švedijoje konsulai (švedai), Švedų — Lietuvių draugijos 
pirmininkas Valstybės muziejų vyriausias valdytojas prof. Cur- 
man ir Lietuvos atstovybės personalas su ponu Ministeriu Sa- 
vickiu priešakyje. "Tą patį vakarą, nors operos sezonas jau 
buvo pasibaigęs, buvo pastatyta opera ,„Romeo ir Julija“, į ku- 
rią visas mūsų choras gavo pakvietimą nemokamai. J. D. Šve- 
dijos Karalius specialiai atvyko tą vakarą į operą tikslu pama- 
tyti Lietuvos jaunimą, kaip pats man kitą dieną yra pareiškęs. 
Mūsų studentės choristės tada pasirodė tautiškais drabužiais. 

Gegužės mėn. 13 dieną aplankėme su choru ,„Nordiska Mu- 
seum“, o paskui vidūdienį, turėdami specialų pakvietimą, nuvy- 
kome į rūmus pas Jo Didenybę Karalių ir atlikome trumpą kon- 
certą, užbaigtą Švedų Karaliaus himnu. Jo Didenybė reiškė 
gyvo susidomėjimo mūsų dainomis ir didelio pasitenkinimo. 
Paskui mūsų choras visame sąstate buvo išvedžiotas po visą 
milžinišką karaliaus rūmą ir supažindintas su meno rinkiniais 
ir kitomis brangenybėmis. 

Pietums mūsų choristai buvo pakviesti į Stockholmo Stu- 
dentų namus ir, dalyvaujant pačiam Rektoriui, arčiau susipaži- 
no su Švedų sostinės studentija. 

Tą pačią dieną padariau vizitus Lietuvos pasiuntinybės 
personalui, Stockholmo Aukštosios mokyklos rektoriui, Švedų 
- Lietuvių Draugijos Pirmininkui prof. Curmanui ir Draugijos 
sekretoriui Doc. Dr. Schuck'ui. 

Vakare pas p. Ministerį Savickį įvyko iškilmingos vaišės, 
dalyvaujant Aukštosios Mokyklos Rektoriui, Operos direkto- 
riui, Švedų - Lietuvių Draugijos vadovybei, mūsų konsulams, 
man su mūsų choro seniūnais ir keturiems Švedų studentų cho- 
ro atstovams. Buvo keletas prakalbų, tarp kurių ir mano kalba 
vokiškai. 

14 dieną iš ryto mūsų choristai pasiskirstę padarė keletą 
ekskursijų. Dalis išvyko aplankyti Upsalos universitetą, kur 
upsaliečių studentijos buvo širdingai sutikti ir pavaišinti. Li- 
kusieji Stockholme vieni lankė mediciniškas ir techniškas įstai- 
gas, kiti, kuriems aš vadovavau, lankė humanitarinio ir teisių 
fakultetų įstaigas ir keletą bibliotekų. Po piet su visais cho- 
ristais aplankėme grandiozinę miesto rotušę. Visą laiką mūsų 
choristus lydėjo švedų studentijos atstovai labai draugiškai ir 
"širdingai duodami paaiškinimus. 

Vakare atviro „„Skansen'o“ muziejaus estradoje įvyko di- 
dysis mūsų choro koncertas, pirmoje dalyje vyrų, antroje gi 
mišraus choro. Klausytojų buvo keli tūkstančiai, jų tarpe daug 
aukštuomenės, Senato ir Žemųjų parlamento rūmų atstovų, 
Aukštosios mokyklos rektorius, profesorių būrys ir daugybė stu- 
dentų. Koncertas sukėlė didžiausio susidomėjimo ir susilaukė 
gražių atsiliepimų švedų dienraščiuose. Prieš pat koncertą 
įžangos žodį pasakė visų švedų didžiai gerbiamas vyras prof. 
Curman. 

Po koncerto Skansen'o muziejaus vadovybės ir Švedų - Lie- 
tuvių draugijos lėšomis buvo iškelta mūsų chorui didelė išleis- 
tuvių vakarienė, kurioje dalyvavo profesūros būrys, apie šim- 
tas švedų studentų, mūsų atstovybės personalas, konsulai, mu- 
zikų ir šiaip menininkų, žurnalistų, stambiųjų prekybininkų 
atstovai ir kiti, viso su mūsiškiais apie keturi šimtai asmenų. 
Buvo pasakyta eilė prakalbų (daugiausia vokiečių kalba), tarp 
jų į galą ir mano didesnė kalba vokiškai. 

Rytojaus dieną mūsų choras apleido Stockholmą taip pat 
gražiai palydėtas, kaip buvo sutiktas. Švedų studentai pareiškė 
noro nuo šiol arčiau bendradarbiauti su Lietuvos studentija ir 
tarp kita ko pažadėjo savo choro revizitą Kaune. Ponas Rek- 
torius taip pat pažadėjo savo vizitą ir paskaitą mūsų Univer- 
sitete ateinantį rudenį. 

Visą laiką mūsų ekskursijos dalyviai elgėsi tvarkingai ir 
padoriai, nesukeldami jokių nemalonių incidentų. Visi sveiki 
grįžo į Klaipėdą ir pasiekė Kauną gegužės mėn. 17 dieną. 


Prof. B. Čėsnys. 


—— —— 


Imatrikuliacijos aktas 
(1936. IX. 15.). 


Iškilmingas imatrikuliacijos posėdis įvyko 12 val. šia dar- 
bų tvarka: 

1. Tautos himnas, 

2. Universiteto Rektoriaus žodis naujai įstojusiems į Uni- 

niversitetą, 

8. Universiteto Sekretoriaus pranešimas, 

4. Imatrikuliacija ir 

5. Gaudeamus igitur. 

Imatrikuliacijos akto iškilmėse dalyvavo Universiteto Va- 
dovybė, dekanai, profesūra, korporacijų atstovai su vėliavomis 
ir studentai. 

Rektorius prof. M. Romeris pasakė momentui pritaikintą 
kalbą. (Jo kalba įdėta pradžioje). 

Universiteto Sekretorius prof. J. Blažys pranešė apie svar- 
besnius pasikeitimus mokslo personale laikotarpyje nuo š. m. 


vasario mėn. 1 d. iki imatrikuliacijos akto iškilmių, apie su- 
teiktus daktaro laipsnius ir kiek į kurį fakultetą priimta stu- 
dentų!). 

Į Teologijos-Filosofijos Fakultetą priimta 
naujų studentų 69, senų grįžo 12, dar neišaiškinta 8, viso 
paduota prašymų 89, 

Į Humanitarinių Mokslų Fakultetą priim- 
ta naujų studentų 71, senų grįžo 40, dar neišaiškinta 7, viso 
paduota prašymų 118. ' 

Į Matematikos -Gamtos Fakultetą priimta 
naujų studentų 68, senų grįžo 38, dar neišaiškinta 39, viso pa- 
duota prašymų 140. 

Į Teisių Fakultetą priimta naujų studentų 164, 
senų grįžo 240, dar neišaiškinta 14, viso paduota prašymų 418. 

Į Medicinos Fakultetą priimta naujų studentų 
95, senų grįžo 47, dar neišaiškinta 22, viso paduota prašy- 
mų 164. 3 

Į Technikos Fakultetą priimta naujų studentų 
69, senų grįžo 64, dar neišaiškinta 21, viso paduota prašy- 
mų 154. 

Šiais metais viso paduota 1083 prašymai: iš jų 972 jau 
patenkinti ir 111 dar neišspręsti. 

Per šį imatrikuliacijos aktą buvo atstatytas seniau (iki 
1928 m.) praktikuotas p. Rektoriaus sveikinimasis su naujai 
priimtaisiais studentais. Sveikinimosi akto atstatymas buvo 
studentų sutiktas su dideliu pasitenkinimu. 


——--—--- 


1) Žemiau paduoti naujesni daviniai, 

Humanitarinių Mokslų Fakulteto spaudai 
paruošti mokslo darbai 


1. Prof. L. Karsavinas yra jau paruošęs spaudai Europos 
kultūros istorijos t. V. 
2. Priv. doc. Jurgis Baltrušaitis — Visuotinės meno is- 
torijos t. II. 
8. Vyr. asist. A. Vasiliauskas — Vytauto Didžiojo dip- 
lomatiką — 300 pusl. 
4. Vyr. asist. A. Šapoka — Lietuvos veikalai 1788—1792 
m. — reformų seimai. 
5. Prof. M. Biržiška — Rėzos dainos, II tomas. 
6. Priv. doc. V. Lazersonas — a psicholo- 
gija — 20 lankų. 
T. Prof. V. Dubas — Trubadūrų poezija. 
8. Prof. H. Engertas — Senovės vokiečių poezija. 
9. Prof. S. Jonynas — Lietuvos istorija. 
10. Priv. doc. M. Arcimavičienė — Rytų istorija. 
11. Lektorius M. Lings — Anglų kalbos vadovėlis. 
12. Prof. VI. Šilkarskis — Teichmūllerio filosofija. 
13. Doc. P. Augustaitis — Anglų literatūros istorija, I d. 


Šiems visiems darbams fakultetas laukia lėšų ir sulig f-to 
nutarimo pirmoj eilėj bus spausdinami darbai iš lituanistikos 
srities. 


Prof. V. Šilkarskis: 1) spausdina naują „Odissėjos“ (Ralio 
vertimas) leidimą su plačiu įvadu „Graikų epinė poezija“, 2) 
paruošė spaudai „Graikų literatūros istoriją“, 3) spausdina 
„Teichmūllers Seins und Erkenntnislehre“, 4) redaguoja žur- 
nalą ,„„Archiv fūr personalistische Philosophie und ihre Ge- 
schichte“. I tomas išeis 1936 m. rudenį. 


——-——— 

LTKA 


Technikos Fakulteto laborato- 
rijų statyba 


Ponas Švietimo Ministeris išrūpino 
kreditą 200 tūkstančių litų sumoje 
Technikos Fakulteto prašytoms labo- 
ratorijų patalpoms statyti. Už tuos 
pinigus pasiseks pastatyti pavilijoną 
apie 6600 kūb. met. talpumo, kuriame 
tilps šiliminių variklių laboratorija, 
metalų technologijos laboratorija, 
mokomosios dirbtuvės, garų katilų 
skyrius, medžio technologijos skyrius 
ir tekstilės kabinetas.  Pavilijonas 
statomas Aleksote, Universiteto aikš- 
tėje, greta Fizikos-Chemijos Institu- 
toto, paliekant vietą, reikalingą toli- 
mesnei, numatytai Technikos Fakul- 
teto statybos programai vykdyti. Sta- 
tybą veda Pono Švietimo Ministerio 
skirta statybos komisija iš doc. Šimo- 
liūno, doc. Gorodeckio ir prof. Mošins- 
kio. Projektą sudarė ir darbą pri- 
žiūri vyr. architektūros katedros asis- 
tentas inž Krikščiukaitis, jaunesnio 
tos katedros asistento inž. Kaušinio 
padedamas. Darbas jau įpusėtas (iš- 
vestos sienos) ir tikimasi, kad 1937 
metų pradžioje pavilijonas bus baig- 
tas ir minėtos įstaigos galės jau į 
taip senai laukiamą patalpą įsikelti. 


Naujų veikalų vertimai 


1936. III. 12. Teisių Fakulteto Ta- 
ryba nutarė pripažinti išverstinus ir 
išleistinus Teisių Fakulteto leidiniais 
šiuos veikalus: 

1. J.-J. Rousseau, 

2. D. Andzilotti, 
International ir 

83. Nogaro, La Monnaie. 


Cours de Droit 


Mes 


Įvairios žinios 


1936.IX.25 d. Humanitarinių Moks- 
lų Fakulteto Taryba, svarsčiusi posė- 
dyje kolegiškumo klausimą, dėl pasi- 
rodžiusio 1936 m. „Vairo“ 9 num. 
J. Balio straipsnio, nutarė priimti vi- 
sais balsais šitokią rezoliuciją: 

„Seniau rečiau, o dabar vis daž- 
niau ir dažniau spaudoje pasirodo 
straipsnių, nukreiptų prieš visą Hu- 


Contrat Cocial, 


manitarinįjų Mokslų fakultetą arba 
atskirus jo narius. Prieš rimtą ir 
kultūringo tono kritiką iš esmės nieko 
negalima pasakyti: ji yra itin rei- 
kalinga kiekvienai mokslo įstaigai, 
norinčiai sekmingai savo darbą dirb- 
ti. Bet moksliniame ir apskritai kul- 
tūriniame darbe yra visai neleistinas 
ir nepakenčiamas nešvarus, žeidžia- 
mas polemikos tonas, labai dažnai 
vartojamas asmeniniais sumetimais 
arba remiantis nepagrįstomis aliūzi- 
jomis. Pav., 1936 m. „Vairo“ 9 num., 
prof. Iz. Tamošaičio redaguojamame, 
visai nekultūringuų ir rimtai spaudai 
netinkamu būdu yra užsipuolamas 
prof. V. Krėvė - Mickevičius. Nesiim- 
dami čia spręsti nei teisinti tų moty- 
vų, kuriais šis kolega yra kaltina- 
mas, — į tai, manome, jis pats 
atsakys, — tik apgailestaudami kon- 
statuojame, kad toks fakulteto nario 
žygis, nekultūringai puolamo straips- 
nio įdėjimas, visai nesiderina su ko- 
legiškumu. 

Taigi, reikia, kad ateityje kolega 
prieš kolegą savo paties ar redaguo- 
jamuose raštuose vengtų nekultūrin- 
gų ir žeidžiamų polemikos būdų“. 


Perrinkti ir pristatyti ponui Rek- 
toriui patvirtinti vieneriems metams 
šie etatiniai jaunesnieji asistentai: 
1) Čepas Vytautas prie civilinės tei- 
sės ir civilinio proceso katedros ir 2) 
Račkauskas Kostas prie valstybinės 
teisės katedros. 

Taip pat perrinkti ir pristatyti po- 
nui Rektoriui patvirtinti vieneriems 
metams šie neetatiniai jaunesnieji 
asistentai: 1) Žukauskas Jonas prie 
politinės ekonomijos ir statistikos 
katedros, 2) Grauslys Povilas prie 
finansų mokslo katedros, 3) Šmidtas 
Aleksandars prie finansų mokslo ka- 
tedros. 


Jaun. asist. Padalskis Pranas iš- 
rinktas nuo 1936 m. rugsėjo 1 d. vy- 
resniuoju asistentu ir pristatytas po- 
nui Universiteto Rektoriui patvirtinti 
prie teisės enciklopedijos ir teisės fi- 
losofijos katedros. 


— 

"Prof. Vac. Biržiškai leista skaityti 
po 2 sav. val. Knygų istoriją Huma- 
nitarinių Mokslų Fakultete. 


Prof A. Janulaičiui leista skaityti 
Humanitarinių Mokslų Fakultete 
Lietuvos istoriją po 2 sav. val. 


Lietuvos ūkio istoriją pavesta skai- 
tyti asist. Pr. Padalskiui. 


Valstybinės teisės po 2 sav. valan- 
das I ekon. kurso studentams nutarta 
skaityti atskirai, o ne po 4 val. drau- 
ge su teisininkais, kaip tai buvo nu- 
matyta anksčiau. 


Civilinio proceso 1936 m. rudens 
semestre nutarta neskaityti. 


Civilinės teisės 5 valandų kursą 
1936 m. rudens semestre teisininkams 
pavesta skaityti prof. K. Šalkauskiui, 
kuris taip pat skaitys atskirą 3 val. 
kursą ekonomistams. 


Garb. prof. P. Leonas skaitys So- 
ciologijos paskaitas penktadieniais 
17—18 val. 15 aud. Paskaitų pradžia 
bus paskelbta vėliau. 


Asit. A. Penkaičio pristatytosios 
disertacijos „Nekilnojamųjų turtų 
knygų sutvarkymo pagrindai Lietu- 
voje“ priimtinumo klausimui paruošti 
pavesta komisijai, sudarytai iš prof. 
K. Šalkauskio, doc. T. Petkevičiaus ir 
doc. A. Tamošaičio. 


Teisių Fakulteto Taryba nutarė 
duoti po vieną egzempliorių visų 
Fak-to leidinių Klaipėdos Pedagogi- 
niam Institutui, nes anksčiau duo- 
tieji leidiniai dėl gaisro yra žuvę, 


Teisių Fakulteto spausdinamų dip- 
lominių darbų autoriams, kuriems 
nemokamas honoraras, nutarta duoti 
po 50 jų darbo egzempliorių. 


Perrinkta naujam  trimečiui Uni- 
versteto Ūkio Taryba. Nauju jos na- 
Tiu tarp kitų išrinktas Technikos Fa- 
kulteto narys doc. J. Šimoliūnas. 


— 

Grįžo iš užsienio komandiruotės 
jaunesnysis statybos katedros asisten- 
tas inž. J. Kuodis, dirbęs Vienos po- 
litechnikume ir įsigijęs ten doktora- 
tą. Inž. Kuodis rūpinasi, kad šis jo 
įgytas mokslo titulas būtų Technikos 
Fakulteto pripažintas. 


Teologijos - Filosofijos Fakulteto e. 
0. prof. Dr. P. Malakauskis 1936.VI. 
80 pakeltas ordinariniu profesoriumi 
nuo 1936.IX.15. 


Janesnysis Geologijos ir Mineralo- 
gijos katedros asistentas K. Bieliu- 
kas, patiekdamas disertacijos darbą 
tema: ,„Dovinės baseino ežerai“, prašo 
leisti doktorizuotis. 


Nuo rugsėjo mėn. 1 d. S. Taraške- 
vičius išrinktas Neorganinės ir Fizio- 
loginės chemijos katedros jaunesniojo 
laboranto pareigoms eiti vieneriems 
metams. 


Jaunesnioji Botanikos Katedros 
asistentė M. Janušauskaitė - Lukavi- 
čienė vasaros metu buvo komandiruo- 
ta užsienin susipažinti su botanikos 
sodais, parkais ir jų augmenija. 


Atostogų metu prof. K. Regelis bu- 
vo komandiruotas į Graikiją Balkanų 
kraštų moksliniems floros tyrimams 
testi. 


Vasaros metu vaistinių augalų sky- 
ziaus vedėjas vyr. asist. K. Grybaus- 
kas buvo komandiruotas į Tarptau- 
tinį Vaistingųjų augalų Federacijos 
atstovų suvažiavimą ir visuotinąjį 
Vokietijos vaistingųjų augalų gamin- 
tojų kongresą. 

Priv. doc. Dr. se. J. Matulis buvo 
komandiruotas atostogų metu į Leip- 
cigą pas prof. F. Weigert'ą anksčiau 
pradėtam bendram moksliniam darbui 
testi. Jis, dar būdamas anais laikais 
Leipcige, yra pradėjęs bendrą darbą 
su prof. F. Weigert'u ir dabar buvo 
profesoriaus kviečiamas susitarti dėl 
darbo aprašymo ir spausdinimo. 


—- 


"Prie Zoologijos kabineto prėpara- 
torium paliktas ir toliau Igoris Itom- 
lenskis. 


Savo lėšomis buvo į užsienį atosto- 
gų metu komandiruotas prof. P. Juo- 
8 


Priv. doc. K. Pakštas yra gavęs p. 
Švietimo Ministerio sutikimą išvykti 
nuo š. m, rugsėjo mėn. 21 d. iki 
80 d. į Romą dalyvauti Tarptautinia- 
„ me Katalikų Spaudos Kongrese, 


Priv. doc. Dr. A. Žvironas dar nė- 
ra visiškai pasveikęs ir šį semestrą 
eksperimentinės fizikos II kurso ne- 
skaitys. 

Prof. P. B. Šivickis buvo komandi- 
Tuotas vasaros atostogų metu į užsie- 


Knygų re 


ARCHIVUM  PHILOLOGICUM. 
Commentationes ordinis philologorum 
Universitatis Vitauti Magni. Reda- 
guoja Pr. Skardžius. -Nuo 1930 
iki 1985 m. išėjo 5 knygos (I-—V). 

Iki 1930 m. mūsų kalbininkų moks- 
lo darbai buvo spausdinami įvairiuo- 
se leidiniuose; pav., vėlesniuosius sa- 
vo straipsnius Būga yra skelbęs 
„Švietimo Darbe“, „Tautoj ir Žody“ 
ir kitur. Humanitariniam Fakultetui 
įsidirbus, darbo pažanga ir kalbinin- 
kams iškėlė reikalą turėti savą or- 
ganą specialiems kalbos mokslo dar- 
bams. 1930 m. ir išeina Archy- 
vum Philologicum — pirmasis 
igjų lingvistikos, filologijos žurna- 


žurnalas jau spėjo sutelkti nema- 
žą būrelį kalbininkų, didesnę jų dalį 
žinomųjų užsienio mokslininkų balto- 
tologų (indoeuropininkų mokyklos) 
(J. Endzelynas, J. Gerulis, F. Spech- 
tas, N. van Wijkas, E. Fraenkelis, 
T. Torbiornssonas ir k.). Daug pa- 
gelbsti specialistams ir nekalbininkai 
(ypač K. Jablonskis ir J. Elisonas). 

Suprantama, kad Lietuvoj leidžia- 
mas žurnalas daugiausia vietos ski- 


nį pasirinkti eksperimentiniams dar 
bams medžiagos. 


Prie Lyginamosios anatomijos ka- 
bineto eiti jaun. lab. pareigas dar 
vieneriems metams paliktas J. Ma- 
niukas. 


Šiems mokslo metams Biologijos 
skyriaus Komisijos pirmininku iš- 
rinktas prof. M. Kaveckis, sekreto- 
rium — priv. doc. Dr. Č. Pakuckas, 


Šiems mokslo metams Fizikos ir 
chemijos skyriaus komisijos pirmi- 
ninku išrinktas doc. Dr. P. Braz- 
džiūnas, sekretorium — doc. Dr. A. 
Zubrys. 


Prof. V. Čepinskiui pasitraukus 
pensijon, Fizinės chemijos katedros 
vedėju išrinktas priv. doc. Dr. sc. J. 
Matulis. 


cenzijos 


ria lietuvių kalbos mokslui, kuriame 
dar dideli plotai tebedirvonauja. 
Mes vis dar negalime prisigyventi 
specialaus lietuvių kalbos istorinės 
gramatikos veikalo. Todėl nemaža 
vietos žurnale ir užima gramatikos 
problemos: lietuvių kalbos akcento 
(kirčio ir priegaidės), baltų kalbų 
metatonijos tyrimo, senųjų įvardžių 
adesyvų, baltų slavių kalbos asmena- 
vimo, analoginės balsių kaitos, įtemp- 
tinių priebalsių ir k. — Negreit te- 
turėsime ir lietuvių kalbos istoriją, 
kurioj nemaža tebėra ne tik nenu- 
šviestų, bet ir neiškeltų problemų. Ir 
iš šios srities žurnalas paskelbė ne- 
maža dalykų: keletą nežinomų 17 am- 
žiaus rankraščių (daugiausia iš Ka- 
raliaučiaus archyvų), straipsnių apie 
ankstyvesniųjų mūsų autorių rašo- 
mosios kalbos problemą (Mažvydo, 
Daukšos, Širvydo...), dokumentų bei 
žinių apie senųjų autorių kilmę (M. 
Daukšos, Stepono Jaugelio Telegos, 
A. Kulviečio) ; labai svarbios medžia- 
gos aiškinti Baranausko lietuvių kal- 
bos mokymui ir jo pastangoms su- 
kurti rašomąją kalbą duoda skelbia- 
mieji Baranausko laiškai H. Webe- 

riui. — Iš dialektologijos darbų mi- 
nėtinas mėginimas aiškinti istorines 
lietuvių kalbos tarmių susidarymo 
priežastis. Iš mūsų tarmių aprašymų 
tepaskelbta tiktai vienas aukštaičių 
„okuojančiosios“ tarmės sienų apra- 
šymas (tą vieną didžiausių ir sku- 
biausių mūsų kalbotyros pareigų — 
užrašyti mūsų tarmes, — rodos, ne- 
trukus pasiims specialus leidinys, Šv. 
Ministerijos subsidijuojamas, kurio 
prieš kelerius metus jau yra išėjęs 1 
sąsiuvinis). — Žurnalas davė nevie- 
ną ir žodyno bei etimologijos srities 
straipsnį: apie mėnesių pavadinimus 
lietuvių kalboje, lietuvių ir latvių 
kalbos žodyno bendrybės, įvairių eti- 
mologijos smulkmenų. J. Elisonas, 
nors nekalbininkas, yra davęs nema- 
ža labai svarbios mūsų kaimo techni- 
kinio ir apdaro žodyno medžiagos; 
tatai labai pravers mūsų žodžių geo- 
grafijai, taip pat mūsų kultūros 
istorijai. Didelę mūsų kultūros dar- 
bo vagą išvarytų ir kiti inteligentai, 
pasekę Elisono pavyzdžiu. — Kiek- 
vienoje knygoje dedamas ir recenzijų 
skyrius; čia recenzuojami bei kriti- 
kuojami mokslo darbai, daugiausia 
liečią lietuvių bei baltų kalbotyrą 
arba ir šiaip mūsų veikalai, vadovė- 
liai, kalbotyrio pagalbos privalą. 
Žurnale randame straipsnių ir iš 
germanistikos, klasikinės filologijos, 
semitologijos (vokiečių kalbos tari- 
mas, sakininė žodžių tvarka; formali- 
nis ir semasiologinis lotynų kalbos 
veiksmažodžių grupavimas...). 
„ Jau trumpas turinio priminimas 
leidžia nuvokti žurnalo vaidmenį ir 
reikšmę.  Suspietęs nemažą būrelį 
įvairių tautų baltų kalbotyros atsto- 
vų, jis iš lengvo mažina dirvonaujan- 
čius mūsų kalbos mokslo plotus, pa- 
deda kurti lietuvių kalbotyros pasta- 
tą; per 5 knygas yra davęs 1055 psl. 
didesnių ir mažesnių straipsnių. Žur- 
nalo reikšmė ypač padidėja dėl to, 
kad jis leidžiamas Lietuvoje, nes, 
šiaip ar taip, lituanistikai tarpti ge- 
riausios sąlygos yra čia, bet ne už- 
sieny. Neretai ir dabar žurnalui, kaip 
kadaise Būgai, tenka atitaisyti klai- 
dingus lietuvių kalbos duomenis, ku- 
Tiais remiasi nevienas užsienio kalbi- 
ninkas, arba jais pagrįstas išvadas. 
Taigi tuo pačiu žurnalo patarnauja- 
ma ir lyginamajai kalbotyrai, kuriai 
kaip žinome, lietuvių kalba yra labai 

svarbi. — Bet ir mūsų kalbos prak- 
tikai žurnalas padės: kalbą dėstan- 
tiems mokytojams (ar šiaip ja susi- 
domėjusiems inteligentams) galės 
praplėsti kalbinės galvosenos akiratį; 
be to, objektyvinės išvados ir moks- 
liniai kalbos duomenys padės tiksliau 
ir vaisingiau dirbti ir bendrinės kal- 
bos normuotojams. 

Tikime, kad žurnalo vaidmuo atei- 
ty dar labiau padidės, nes jo tolydžio 
skelbiama vis daugiau svarbesnės me- 
džiagos. Tik labiau vengtina korek- 
tūros klaidų. 

P. Jonikas. 


Teisių Fakulteto dėstytojų moksli- 
niai rašiniai, išspausdinti ne Fakul- 
teto leidiniuose. 

1. A. Rimka, Naujos gairės 
ekonomikos teorijai ir ūkio politikai, 
8 p., Ekonomika, 1935 m. Nr. 8. Įro- 
dinėja reikalą, tyrinėjant ūkio reiš- 
kinius, dėti jų pagrindan ūkio dina- 
miką. 

—, Ekonomikos studijų reformos 
klausimu, 14 p., Ekonomika, 1935 m. 
Nr. 4, ia autorius iškelia reikalą 
reformuoti dabartinį teisių fakulteto 
ekonomikos skyrių ir nurodo tai re- 
formai gaires. 


2. Dr. D. Cesevičius, Visuo- 
meniškumo argumentas mūsų laikų 
ūkio santvarkoje, 36 p., Ekonomika, 
1985 m., Nr. 4. Autorius šiame 
straipsny nagrinėja asmeniškumo ir 
visuomeniškumo principus ūkio gyve- 
nime, būtent: jų istorinę raidą, da- 
barties pažiūras ir vieno su kitu su- 
derinimą. 


3. Petras Šalčius, Ekono- 
mika, ekonomistai ir ekonominės stu- 
dijos, 12 p, Ekonomika, 1935 m., 
Nr. 4, Čia nagrinėjama du dalykai: 
1) reikalą geriau vertinti ūkį ir ūkio 
mokslą; 2) reikalą reformuoti dabar- 
nį prie Teisių Fakulteto ekonomikos 
skyrių. 


4. J. Acus - Acukas, Prekių 
mokslas visuomenės ūkio mokslų tar- 
pe, 13 p., Ekonomika, 1935 m., Nr. 4. 
Autorius nagrinėja, kokią vietą tu- 
rėtų užimti prekių mokslas ekonomi- 
kos mokslo plane. 


5. Dr. J. Bučas, Darbo algos 
minimumo įstatymai, tvarkymo me 


todai, 8 p., Ekonomika, 1935 m., Nr. 
3. Čia nagrinėjama trys dalykai: 1) 
kaip plačiai turėtų būti darbo algos 
minimumas pritaikytas; 2) kam pa- 
vesti nustatyti tą algos minimumą; 
8) kokiu metodu ir sistema organi- 
zuoti šio dalyko tvarkymą. 

6. A. Tamošaitis, Liudytojų 
vaidmuo ir jų kvalifikacijos senojoje 
romėnų jus civile, Teisė, Nr. 32, 


1935 m., spalių-gruodžio mėn., 391— 
402 pp. Čia autorius įrodinėja, kad 
dėl ypatingos romėnų proceso san- 
tvarkos ir dėl primityvinės civitatis 
Romanae aprėžtų funkcijų liudyto- 
jams tekdavo vaidinti daug didesnį 
vaidmenį nekaip vėlesnių laikų liu- 
dytojams; dėl tos pačios priežasties 
tų liudytojų ir kvalifikacijos turė- 
davo būti didesnės. 


Universitetą baigusieji 


Nuo 1936 m. birželio m. 1 d. iki 
rugsėjo m. 10 d. Teisių Fakul- 
te Teisiųskyriuje išduoti bai- 
gimo diplomai: 


1) Gafanavičiui Moteliui bendra 
išvada patenkinamai, diplominis dar- 
bas „Kėdainių amatininkų sąjunga ir 
jos organizacija“ labai gerai — 
1986.IX.1, 

2) Giršavičiui Leizeriui - Bereliui 
bendra išvada gerai, diplominis dar- 
bas „Konstitucinių garantijų sustab- 
dymas prie išimtinos padėties“ gerai 
— 1986.VI.20, : 

3) Gruodžiui Domininkui bendra 
išvada gerai, diplominis darbas „Tei- 
sinė darbo apsaugos sistema Lietu- 
voje“ patenkinamai — 1986.IX.10, 


4) Jokubauskui Vladislovui bendra 
išvada gerai, diplominis darbas „Ju- 
ridiniai asmenys Klaipėdos Krašte“ 
gerai — 1936.IX.5, 

5) Juodeikiui Pranui bendra išva- 
da gerai, diplominis darbas „Sąlygi- 
nis nuteisimas Lietuvoje“ labai ge- 
rai — 1936.VI.20, 

6) Kederiui Petrui bendra išvada 
gerai, diplominis darbas ,„Parlamen- 
tinis tautos atstovavimas Lietuvoje“ 
patenkinamai — 1936.VIII.18, 

7) Korsakui Petrui bendra išvada 
gerai, diplominis darbas „„Svetimša- 
lių juridinė padėtis Lietuvoje“ gerai 
— 1936.1X 10, 

8) Matulaičiui Antanui bendra iš- 
vada gerai, diplominis darbas 
„Konstitucinės profesinės ekonominės 
institucijos“ gerai — 1936.IX.10, 

9) Nemickui Broniui bendra išvada 
gerai, diplominis darbas „Lietuvos 
mokyklų organizacija“ gerai — 1936. 
VL17, 


10) Broel- Plateriui Aleksandrui 
bendra išvada labai gerai, diplomi- 
nis darbas „Lietuvos ir Kuršo teisi- 
niai santykiai iki XVIII a. pabaigos“ 
labai gerai — 1936.V1.16, 

11) Poškui Kostui bendra išvada 
gerai, diplominis darbas „Teisės ir 
jėgos faktoriai visuomeniniam gyve- 
nime“ gerai — 1936.IX.10, 

12) Puišiui Saliamonui bendra iš- 
vada gerai, diplominis darbas „Vals- 
tybės ir Bažnyčios santykiai“ paten- 
kinamai — 1936.V1I.16, 

13) Vaitkevičiutei Antaninai ben- 
dra išvada gerai, diplominis darbas 
„Švenčių ir poilsio klausimas Nepri- 
klausomoje Lietuvoje“ labai gerai — 
1936.IX.10, 

14) Variakojui Jonui bendra išva- 
da gerai, diplominis darbas „„Romė- 
nų teisės posesoriniai interdiktai ir 
Lietuvoje veikiančių civilinių įstaty- 
mų posesoriniai ieškiniai“ gerai — 
1936.VI1.9, 

15) Voleišiui Pranui bendra išvada 
labai gerai, diplominis darbas ,,Vi- 
suomeninė teisės kilmė L. Duguit'o 
ir G. Gurvičiaus mokslais“ labai ge- 
rai — 1936.V1I.16, 


16) Zykui Antanui bendra išvada 
gerai, diplominis darbas „Individua- 
linė žmogaus teisės visam savo darbo 
vaisiui viešosios teisės sistemoje“ 1a- 
bai gerai — 1936.1X.4, 


Ekonomijos skyriuje iš- 
duoti baigimo diplomai: 

1) Avižonytei Birutei bendra išva- 
da labai gerai, diplominis darbas 
„Clearingas ir kompensacija šių die- 
nų užsienių prekyboje“ labai gerai — 
1936.V1I.16, 

2) Baliūnui Adolfui bendra išvada 
gerai, diplominis darbas „Lietuvos 
metalo ir chemijos pramonės parengi- 
mas karo metui“ gerai — 1936.VI.16, 

3) Bučmiui Antanui bendra išvada 
gerai, diplominis darbas ,,„Gustav'o 
Cassel'io pinigų teorija“ gerai — 
1936.IX.10, 

4) Lukoševičiui Vaclovui bendra 
išvada patenkinamai, diplominis dar- 
bas „Linų ūkis Lietuvoje“ gerai — 
1936.V1I.23, 

5) Petokui Stanislovui bendra iš- 
vada gerai, diplominis darbas „Lie- 
tuvos pieno ūkis“ labai gerai — 1936. 
VI16, 

6) Šeputai Kostui bendra išvada 
gerai, diplominis darbas „Ylakių 
valsčiau savivaldybė (1918—1935)“ 
gerai — 19836.IX.4, 

7) Vaitkevičiui Antanui bendra iš- 
vada gerai, diplominis darbas „Vo- 
kietijos paskolos Lietuvai ostmarkė- 
mis“ labai gerai — 1936.V1.20, 

8) Venslavičiui Juozapui - Vytau- 
tui bendra išvada gerai, diplominis 
darbas „Kauno Miesto Savivaldybės 
1930— Vytauto Didžiojo — metų iš- 
laidų politika“ labai gerai — 1936. 
VI.18. 


Matematikos - Gamtos Fa- 
kultetą baigė šie studentai: 


1. Beilė Volovičaitė fizikos ciklą, 


8. Marijonas Kryžanauskas fi- 
zikos ciklą, 

4. Bogumila Masiūlytė - Latkaus- 
kienė botanikos ciklą, ' 

5. Jadvyga Bitytė zoologijos ciklą, 

6. Kazys Bagdonas. fizikos ciklą, 

7. Michelis Ambramsonas chemi- 
jos eiklą, 

8. Kostas Rindzevičius matemati- 
kos skyrių. 


Teologijos - Filosofijos 
Fakultetą baigė šie studentai: 


Teologijos skyrių: 

1) Juozas Apanavičius, 2) Anta- 
nas Araminas, 3) Petras Budraus- 
kas, 4) Povilas Jakas, 5) Bronius 

Jareckas, 6) Vaclovas Kartočius, 
7) Jonas Kaušyla, 8) Kazys Kava- 
liauskas, 9) Mykolas Kirkilas, 10) 
Jonas Kuzmickas, 11) Vytautas Man- 
kėliūnas, 12) Jonas Pranevičius, 183) 
Petras Lažinskas, 14) Rapolas Pū- 
kys, 15) Liudvikas Puzonas, 16) 
Aloyzas Raugolė, 17) Klemensas 
Razminas, 18) Antanas Sadauskas, 
19) Mykolas Selickas, 20) Eduardas 
Simaška, 21) Vytautas amšonas, 
22) Antanas Šidlauskas, 23) Juozas 
Juozevičius, 24) Pranas Adomaitis - 
Adomavičius ir 25) Antanas Rinkevi- 
čius. 
Filosofijos skyrių: 

„ 1) Dom. Navickas, pasirinkęs pa- 
grindine studijų šaka vokiečių kalbą 
ir literatūrą, o šalutinėmis šakomis 
sociologiją ir pedagogiką-psichologi- 
ja, ir parašęs diplominį darbą ,„Adam 
Mickiewicz und Friedrich Schiller“. 


2) Stasys Šerkšnas, pasirinkęs pa- 
grindine studijų šaka lotynų ir grai- 
kų kalbas ir literatūras, o šalutine 
šaka pedagogiką-psichologiją, ir pa- 
rašęs diplominį darbą „Vergilijaus ir 
Ovidijaus Didona“. 


3) Teofilė Birietaitė, pasirinkusi 
pagrindine studijų šaka pedagogiką- 
psihologiją, o šalutinėmis šakomis fi- 
losofijos sistemą, sociologiją, gamtos 
filosofiją ir lotynų kalbą ir litera- 
tūrą, ir parašiusi diplominį darbą 
„Komenskio Didaktika magna šių 
dienų pedagogikos šviesoje“. 


Be to, Teologijos skyriu- 
je gavo akademinius laipsnius: 


1) Zenonas Ignatavičius, parašęs 
rašomąjį darbą „Jungtuvių forma“ ir 
birželio mėn. 13 dien. išlaikęs egzami- 


nus — bažnytinių teisių licenciato 
laipsnį. 
2) Kazys Krušnauskas, parašęs 


rašomąjį darbą „Psichiškai defektin- 
gųjų sterilizacija“ ir 1984 m. birž. 
mėn 12 dien. išlaikęs egzaminus — 
teologijos licenciato laipsnį. 


10. 


LLC 


V. D. U-to Bibliotekoj naujai gautos 
„knygos ir žurnalai 


Chitty's, — Statutes of 
practical utility. Vol. 29, 
part 2. London, 1936. 
Inv. 148322. T. f. 
Emge, C. A. Dr. phil. — Ein 
Rechtsphilosoph wan- 
dert durch die alte Phi- 
losophie. Berlin, 1936. 
D. 40659. 
Księga pamiątkova ku 


uczczeniu CCCL rocz- 
nicy zalloženia i X 
wskrzeszenia Uniwer- 


sytetu Wilenskiego. T. 
1—2. Wilno, 1929. 
Inv. 148660—1. 
Kantak, Kamil. X. — Bernar- 
dyni Polscy. Tom 2. 1578 
—1795—1932. Lwow, 1933. 
Inv. 148663. 
Van der Borght, R. Dr. — 
Grundzūge der Social- 
politik. Hand-und Lehr- 
buch der Staatswissen- 
schaften. Abt. I, Band. XV. 
Leipzig, 1923. 
D.4254- 171 
Federowski, Michal. — Lud 
bialaruski na Rusi !1i- 
tewskiej. T. 4. Warszawa, 
1935. Inv. 148734. 
Voit, Josef. — Warenkunde 
Žūr den Material-Kolo- 
nial-Spezerei-und Farb- 
waren — Handel. Wien, 
1929. 
Inv. 148714. T. f. 
Bordzilovškij, E. J. — Diko- 
T081li“ likarški- +08lini 
flori USRR, ich' opis, 
zbirannia i sušinnia. 
Kiiv, 1935. Inv. 148647. 
Osnovy tovarovedenija 
plodoviovoščej. Moskva. 
Leningrad, 1934. 
E. 2940. T. f. 
Paton, E., Colveg, A., Ševernic- 
kij, V., Sabbatovskij, V. — AL- 
bom svarnoj apparatu- 
ry sacharnoj promyš- 
lennosti. Kiev, 1935. 
Inv. 147014. 
Kihm, Herbert, — Die vor- 
geschichtliche Kunst 


12. 


13. 


Deutschlands. Berlin, 1935. 
Inv. 147771. 
Lednicki, Waclaw, — Przyja- 
ciele moskale. Krakow, 
1935. Inv. 148728. 


Firth, Henriette, — Die Mut- 


terschaftsversicherung. 


14. 


Jena, 1911. 

D. 42440. T. f. 
Rodwell Jones, — The Geo- 
graphy of London river. 
London, Inv. 148449. 


1. Bulletin trimestriel de 


10. 


11. 
12. 


VOrganisation d'Hygiė- 
ne. Vol. 4. Genėve, 1935. 
LN. Ap. 15. 
Zeitschrift fur anor- 
ganische und allgemei- 
ne Chemie. Bd. 226. Leip- 
zig, 1936. Dž. 241. 
Studier i Nordisk filo- 
logi. Helsingfors, 1935. 
Dž. 155. 
Balances des paie- 
ments, 1934. Genėve, 1935. 
LN. Bp. I. 
Universitatis 
1 Avd. Bd. 31. 
Lund, 1935, Ež. 20. 
„Kungl. fysiografiska 
sallskapets i Lund fo6r- 


Acta 
Lundensis. 


handlingar. Bd. 5, 1935, 
Lund, 1936. Dž. 1627. 
Voprosy nevrologii. 
Trudy kliniki nerv- 
nych boleznej. Vyp. I. 
Voronež, 1935, Ež. 1075. 


Kalevalaseuran vuosi- 
kirja. 16. Porvoo - Helsinki, 
1936. Dž. 394. 
Statistigues du com- 
merce international. 
1934. Genėve, 1935. LN. Bp. I. 
Scientific Papers of 
the Institute of Phy- 
sical and Chemical Re- 
search. Vol. 27. Tokyo, 1935. 
Inv. 148695. 
Vol. 73. Pa- 
Dž. 1936. 
Nr. 6. Ki- 

Ež. 332, 


L'odontologie. 
ris, 1935. 
Movoznavstvo, 
iv, 1935. 

Leidiniai 


„SOTER“, religijos mokslų žurna- 
las, 1 (1936) 1—96. Red. e. o. prof. 
Dr. P. Malakauskis. Turinys: 1) 


Dr. St Gruodis, Eutanazija 
— 8—16 psl, 2) Dr. P. Mala- 
kauskis, Tradicijos sąvoka — 17 


—23 psl, 3) Ign. Končius, Že- 
maičių padangės kryžių ir koplytėlių 
statistika — 24—54 psl. ir 4) Doc. 
Dr. Z. Ivinskis, Bibliografinė 
senovės lietuvių religijos ir mitologi- 
jos medžiaga — 55—96 psl. 


Konkursai 


Technikos Fakultetas skelbia kon- 
kursą 2 jaunesniojo mokymo persona- 
lo Elektrotechnikos katedros vietoms 
užimti. 

Prašymai paduodami "Technikos 
Fakulteto dekano vardu iki spalių 
mėn. 1 d. Prie prašymo turi būti 
pridėtas aukštojo mokslo baigimo 
diplomas, curriculum vitae ir mokslo 
darbai. 


Technikos Fakultetas skelbia kon- 
kursą vienai Cheminės technologijos 
katedros asistento vietai užimti. 


Prašymai paduodami Technikos 
fakulteto dekano vardu iki rugsėjo 
mėn 16 d. Prie prašymo turi būti 
pridėtas aukštojo mokslo baigimo 
diplomas, curriculum vitae ir mokslo 
darbai. 


V. D. Universiteto Teologijos - Filoso- 
fijos Fakulteto 1936|37 mokslo metų 
mokslo darbų konkursas. 


V. D. Universiteeto Teol.-Filosofi- 
jos Fakultetas, norėdamas pakelti 
savo studentų mokslingumą, skelbia 
mokslo darbų konkursą: 

1. Teologijos Skyriuje tema  „As- 
mens sąvokos evoliucija teologijoje“ 
ir Filosofijos Skyriuje — „XIX— 
XX amž. prūsų lietuvio santykiai su 
vokiečių gyvenime ir kūryboje“. 

2. Darbai turi būti parašyti rašo- 
mąja mašinėle ir bent trijų spaudos 
lankų in 80 didumo. 

8. Darbai turi būti įteikti Fakul- 
tetui iki 1987 m. balandžio mėn. 1 d. 
Reikia įteikti tris egzempliorius. 

4. Autoriai savo darbus pasirašo 
slapyvardžiais, bet drauge įteikia 
Fakultetui uždarytuose vokuose savo 
tikrąjį vardą ir pavardę. 

5. Skiriamos dvi premijos po 500 
litų: viena už Filosofijos Skyriaus 
temą prof. Dr. J. Maironio-Mačiulio 
vardu, o antra už Teologijos Sky- 
se temą Vysk. M. Valančiaus var- 

u. 
6. Nesant nė vieno vertingo dar- 
bo, gali būti ir neskiriama premijos. 
Esant keliems lygiai vertingiems 
darbams, premijos gali būti padalin- 
tos lygiomis dalimis. 

7. Premijuoti darbai gali būti 
spausdinami Fakulteto lėšomis. 


8. Nepremijuoti darbai drauge su 
uždarytais vokais pareikalavus grą- 
žinami autoriams, 

9. Premijuoti ir nepremijuoti kon- 
kursiniai darbai gali būti priimti 
diplominiais darbais. 

10. Konkurse gali dalyvauti ma- 
žiausia keturis semestnus išklausę 
Fakulteto studentai. Taip pat lei- 
džiama dalyvauti išklaususiems visus 
pasiimtųjų šakų dalykus, bet dar 
negavusiems baigimo diplomo. Be to, 
konkurse leidžiama dalyvauti ir tiems 
kitų V. D. Univeristeto Fakultetų 
studentams, kurie Universitete yra 
išbuvę bent dvejus metus ir Teol.-Fi- 
losofijos Fakultete yra klausę atski- 
rus dalykas bent vienerius metus. 


